Մարդկանց թրաֆիքինգի դեմ պայքարի ոլորտում տարբեր պետությունների փորձի ուսումնասիրությունը և համագործակցության ուղիները, մասնավորապես երեխաների թրաֆիքինգի դեպքերով հատուկ քննարկումը, հնարավորություն կընձեռեն նախատեսվելիք ծրագրում ներառել այնպիսի կետեր, որոնք պայմանավորված կլինեն ՀՀ-ում մարդկանց թրաֆիքինգի դեմ պայքարի առանձնահատկություններով: Մասնավորապես, ՀՀ-ում մարդկանց թրաֆիքինգի դեմ պայքարն առավել արդյունավետ դարձնելու համար ծրագրում անհրաժեշտ կլինի հատուկ ուշադրություն դարձնել հարկադիր աշխատանքի և երեխաների շահագործման դեմ պայքարին, ինչպես նաև թրաֆիքինգի կամ շահագործման զոհերի պաշտպանությանը: